Diari Oficial de la Generalitat Valenciana


Sumari del DOGV 6748, del 04-04-2012 (2012/2306)

Notificació de la sentència dictada en el juí verbal número 2094/2009.
----------------------------------------------------------------------

### Dades del document

Número de DOGV
:   6748

Data del DOGV
:   04-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2306


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 2094/2009. [2012/2306]  
Juí verbal 002094/2009  
De: Edifici Albir Plaza.  
Procurador: Jaime Lloret Sebastián.  
Contra: Mervyn James Calder.   
Procurador/a: -   
En este procediment verbal 2094/2009, seguit a instàncies d'Edifici Albir Plaza contra Mervyn James Calder, s'ha dictat la sentència que, literalment, és com segueix:   
«Sentència número 319/2011  
Benidorm, 5 d'octubre de 2011   
Isabel Redondo López, magistrada jutgessa del Jutjat de Primera Instància número 2 de Benidorm, he vist estes actuacions de juí verbal, sobre reclamació d'una quantitat, seguides en este Jutjat amb el número 2094 de l'any 2009, a instàncies de la Comunitat de Propietaris Albir Plaza, representada pel procurador Jaime Lloret Sebastián, assistida pel lletrat Ildefonso Sánchez  
Delgado, contra Mervyn James Calder, declarat en situació de rebel·lia processal.  
Antecedents de fet   
Primer. Una vegada admesa a tràmit la demanda de juí verbal per a reclamar una quantitat mitjançant la interlocutòria dictada per este Jutjat en data 28 de setembre de 2010, es van citar les parts a la vista del juí verbal que es va celebrar el dia 16 de novembre de 2009.   
Segon. Atesa la incompareixença de la demandada, la qual va ser citada dins del termini establit i en la forma escaient, va ser declarara en situació de rebel·lia processal en la vista del juí verbal, en la qual, practicada la prova proposada i admesa, es van declarar les actuacions concluses per a dictar sentència  
Fonaments de dret   
Primer. Reclama la demandant el pagament de la suma de cinc-cents seixanta-sis euros i vint-i-nou cèntims (566,29 euros), corresponents a l'impagament pel demandat de quantitats que deu a l'actora, incrementades en els interessos legals que es produïsquen des de la data de presentació de la demanda fins a fer-ne el pagament complet, més les costes derivades d'este procediment.   
Segon. De la documental acompanyada amb l'escrit de demanda (document número 1) resulta acreditat que ell és propietari d'un immoble siti a Boulevar de los Músicos-Albir. S'acredita, així mateix, amb les actes emeses per la comunitat de propietaris, el reportament de quotes i altres despeses de la comunitat a càrrec del titular de l'esmentat immoble.  
Acreditada l'existència d'un deute assumit per la demandada, resulta de la prova practicada acreditat el seu pagament.   
Atés que ha sigut acreditada per la part actora l'existència d'un deute assumit per la demandada i atés que no ha sigut acreditat el seu pagament per la part demandada, estime la demanda de conformitat amb el que estableix l'article 9 de la Llei 49/1960, de 21 de juliol, de Propietat Horitzontal, i els articles 1088 i següents del Codi Civil.   
  
Tercer. De conformitat amb el que disposen els articles 1101 i 1108 del Codi Civil, la quantitat al pagament de la qual ha sigut condemnat el demandat reportarà els interessos legals des de la data de la presentació de la demanda fins a fer-ne el pagament complet.  
Quart. Estime de forma íntegra la demanda interposada, de conformitat amb el que estableix l'article 394.1 de la Llei d'Enjudiciament Civil, i condemne la part demandada a pagar les costes causades en este procediment.   
Vistos els preceptes esmentats anteriorment i tots altres que hi són aplicables de manera general i pertinent.  
Estime de forma íntegra la demanda interposada per la Comunitat de Propietaris Albir Plaza, representada pel procurador Jaime Lloret Sebastián, assistida pel lletrat Ildefonso Sánchez Delgado, contra Mervyn James Calder, i condemne la demandada a pagar la suma de cinc-cents seixanta-sis euros i vint-i-nou cèntims (566,29), incrementats en els interessos legals que es produïsquen des de la data de presentació de la demanda fins a fer-ne el pagament complet; de les costes causades en el procediment a la part demandada.  
Notifíqueu la sentència a les parts i feu-los saber que s'hi pot interposar un recurs d'apel·lació davant d'este mateix Jutjat dins del termini de cinc dies des que es notifique esta resolució de conformitat amb el que disposen els articles 457 i 458 de la Llei d'Enjudiciament Civil, amb la constitució prèvia del dipòsit en el compte de dipòsits i consignacions, de conformitat amb el que estableix l'article primer, apartat dènou, de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial.   
Porteu l'original al llibre de sentències.   
Així ho pronuncie, mane i firme Isabel Redondo López, magistrada jutgessa del Jutjat de Primera Instància número 2 de Benidorm i partit. En done fe».   
I atés que el demandat esmentat, Mervyn James Calder, es troba en parador desconegut, s'expedeix este edicte a fi que valga de notificació de forma deguda.  
  
Benidorm, 8 de febrer de 2012.- La secretària judicial: María Engracia Román Ivorra.